
GRAD ZAGREB
GRADSKA ČETVRT NOVI ZAGREB – ISTOK
MJESNI ODBOR „VELIKO POLJE“
Vijeće Mjesnog odbora „Veliko Polje“

KLASA: 024-08/24-003/2404 
URBROJ: 251-13-11-9/003-24-2
Zagreb, 28. studenog 2024.

Z A P I S N I K

s 40. (četrdesete) sjednice Vijeća Mjesnog odbora Veliko Polje, održane 28.studenog 2024., u prostoru Mjesne samouprave, Velikopoljska ulica 9g s početkom u 18:30.
Nazočni članovi Vijeća: Đurđica Mehmedbašić, Danko Marčinko, Marko Jukić, Vanja Rodić
Ostali prisutni: G.A., I.N.M., A.G.
Predsjedava : Vanja Rodić, predsjednik Vijeća
Zapisnik vodi: Marko Jukić, potpredsjednik Vijeća
Predsjednik VMO, g Vanja Rodić, konstatira da je nazočno 4 od ukupno 4 članova Vijeća, što znači da Vijeće može pravovaljano odlučivati, te otvara 40. sjednicu Vijeća Mjesnog odbora Veliko Polje s početkom s početkom u 18.34 sati.

USVAJANJE ZAPISNIKA 39. SJEDNICE VMO VELIKO POLJE
Vijećnica Mehmedbašić Đ. traži izmjenu zapisnika sa 39. sjednice te zahtjeva da se navede:
˝Ne podržavam zamjenu šljunka gumenom podnom oblogom˝
Vijeće Mjesnog odbora Veliko Polje tako izmijenjeni tekst zapisnika s 39. sjednice VMO Veliko Polje jednoglasno usvaja.

USVAJANJE DNEVNOG REDA
Rodić V. predlaže da se točka dnevnog reda  CETINSKA ULICA - RASPRAVA zamijeni točkom dnevnog reda:
Prometna regulacija u Cavtatskoj ulici - rasprava
Vijeće Mjesnog odbora Veliko Polje jednoglasno  sa 4 glasa ˝ZA˝ prihvaća izmjenu točke dnevnog reda.


DNEVNI RED
1. Financijski plan Mjesnog odbora Veliko Polje za 2025. godine - donosi se
2. Plan MKA Mjesnog odbora Veliko Polje za 2025. godinu - donosi se
3. Prometna regulacija u Cavtatskoj ulici - rasprava
4. Pitanja, prijedlozi i obavijesti

Vijeće Mjesnog odbora Veliko Polje jednoglasno  sa 4 glasa ˝ZA˝ prihvaća predloženi dnevni red.

AD1. Financijski plan Mjesnog odbora Veliko Polje za 2025. godine - donosi se
Članovi Vijeća primili su materijale uz poziv.
Predsjednik uvodno obrazlaže predmetnu točku dnevnog reda te otvara raspravu.
Nakon provedene rasprave Vijeće jednoglasno sa četiri (4) glasa ZA  donosi


FINANCIJSKI PLAN
Mjesnog odbora Veliko Polje
za 2025.

Članak 1.
Financijski plan Mjesnog odbora Veliko Polje za 2025. (dalje u tekstu: Plan) sastoji se od:

PRIHODA:									63.560,00 €
RASHODA:									63.560,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	63.560,00

	6711
	PRIHODI ZA FINANCIRANJE RASHODA POSLOVANJA
	63.560,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	63.560,00

	Izvor 1.1. OPĆI PRIHODI I PRIMICI
	12.560,00

	3291
	NAKNADE ČLANOVIMA VIJEĆA MJESNOG ODBORA
	9.560,00

	3299
	OSTALI NESPOMENUTI RASHODI POSLOVANJA MJESNOG ODBORA
	3.000,00

	Izvor 4.1. PRIHOD OD KOMUNALNE NAKNADE
	51.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	51.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2025.
  


AD2. Plan MKA Mjesnog odbora Veliko Polje za 2025. godinu - donosi se
Članovi Vijeća primili su materijale uz poziv.
Predsjednik uvodno obrazlaže predmetnu točku dnevnog reda te otvara raspravu.
Nakon provedene rasprave Vijeće jednoglasno sa četiri (4) glasa ZA donosi 

Plan malih komunalnih akcija
Mjesnog odbora Veliko Polje za 2025. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Veliko Polje, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 51.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2025., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Novi Zagreb - istok u 2025.


AD3) Prometna regulacija u Cavtatskoj ulici - rasprava
Predsjednik uvodno obrazlaže predmetnu točku dnevnog reda te otvara raspravu.
U raspravi sudjeluju G.A., I.N.M., A.G. te svi članovi vijeća Mjesnog odbora Veliko Polje.
Gđa. G.A. ukazuje na problematiku prometa koji se odvija sjevernim dijelom Cavtatske ulice gledano od križanja sa Cetinskom ulicom. Kao glavni problem ističe frekventnost prometa u jutarnjim satima te brzinu kojom pojedina vozila prolaze kroz navedeni dio ulice. Istaknuti problemi predstavljaju veliku opasnost za pješake a posebno za djecu predškolske i školske dobi kao i starije i slabo pokretne osobe. Kao rješenje predlaže uvođenje jednosmjernog prometa. 
Vijećnik Jukić M. napominje da je u navedenom dijelu ulice proveden uviđaj nadležnih tijela te je konstatirano da na najsjevernijem dijelu Cavtatske ulice, gdje ista ulazi na područje druge administrativne jedinice, te postaje put u privatnom vlasništvu ne postoje uvjeti za izmjenu prometne regulacije kako gđa. G.A. traži. Predsjednik VMO Veliko Polje Rodić V. obećao je po primitku zapisnika/rješenja dostaviti isti gđi. G.A.
Vijećnik Jukić M. napominje da u navedenom dijelu Cavtatske ulice postoji nogostup te da povremenim nepropisnim parkiranjem isti nije prohodan.
Vijećnik Jukić M. iznosi činjenicu da je VMO Veliko Polje u više navrata na više sjednica VMO Veliko Polje tražilo od VGČ Novi Zagreb - istok da se izradi cjelovita prometna studija za cjelokupno naselje Veliko Polje.
[bookmark: _GoBack]Stav Vijeća Mjesnog odbora Veliko Polje je inzistiranje na prometnoj studiji za cjelokupno naselje a ne na pojedinačnim i privremenim rješenjima.
VMO Veliko Polje u potpunosti prihvaća zabrinutost sumještana te problematiku trenutnim prometnim stanjem te se nada promptnoj reakciji nadležnom VGČ Novi Zagreb - istok.




AD4. Pitanja, prijedlozi i obavijesti
/


Završetak 40. sjednice VMO Veliko Polje u 19:38 

Zapisnik izradio:
Marko Jukić

Predsjednik Vijeća
Mjesnog odbora Veliko Polje

Vanja Rodić

